apstiprinĀts
 Daugavpils pilsētas domes Iepirkumu komisijas
2016.gada 23.februāra sēdē, prot. Nr.1

Iepirkumu komisijas priekšsēdētāja

*\_\_\_\_\_\_\_\_\_\_\_\_\_\_* J.Kornutjaka

NOLIKUMS

Iepirkumam Publisko iepirkumu likuma 8.2 panta noteiktajā kārtībā

**„Pārtikas produktu piegāde**

**Daugavpils pilsētas pašvaldības iestādēm”**

Identifikācijas numurs **DPD 2016/30**

#### Daugavpils, 2016

1. **Vispārīgā informācija**
2. Iepirkuma identifikācijas **Nr. DPD 2016/30.**
3. Pasūtītājs: **Daugavpils pilsētas dome**, nodokļu maksātāja reģistrācijas Nr.90000077325, juridiskā adrese: Kr.Valdemāra iela 1, Daugavpils, LV-5401, Latvijas Republika.
4. Pasūtītājs, kuru vajadzībām tiek veikts iepirkums un līgumslēdzēji:
	1. Iepirkuma priekšmeta 1.daļā: **Daugavpils Vienības pamatskola**, nodokļu maksātāja struktūrvienības reģistrācijas Nr. 90010266171, Ģimnāzijas iela 32, Daugavpils, Latvija, LV-5401;
	2. Iepirkuma priekšmeta 2.,3.,4.daļā: **Daugavpils pensionāru sociālās apkalpošanas teritoriālais centrs**, nodokļu maksātāja reģistrācijas Nr.90000065913, 18.novembra iela 354a, Daugavpils, Latvija, LV-5413;
	3. Iepirkuma priekšmeta 5.,6.daļā: **Daugavpils pilsētas dome,** nodokļu maksātāja reģistrācijas Nr. 90000077325, 18.novembra iela 354a, Daugavpils, Latvija, LV-5413, : Kr.Valdemāra iela 1, Daugavpils, LV-5401, Latvijas Republika.
5. Iepirkuma metode: saskaņā ar Publisko iepirkumu likuma 8.2 pantu.
6. Kontaktpersona ar nolikumu saistītos jautājumos: Daugavpils pilsētas domes Centralizēto iepirkumu nodaļas juriste Kristīne Šede, tālr.: 65404329, fakss: 65421941, e-pasts: kristine.sede@daugavpils.lv .
7. Nolikumam atbilstošo piedāvājumu izvēles kritērijs: **saimnieciski visizdevīgākais piedāvājums.**
8. Pretendents **nav tiesīgs** iesniegt piedāvājumu variantus.

**II. Iepirkuma priekšmets**

1. Iepirkuma priekšmets: “Pārtikas produktu piegāde Daugavpils pilsētas pašvaldības iestādēm”, atbilstoši tehniskajai specifikācijai un šī Nolikuma prasībām.
2. Tehniskā specifikācija ir noteikta Nolikuma **2.pielikumā.**
3. Iepirkuma nomenklatūra: Galvenais CPV kods – 15000000-8 “Pārtikas produkti, dzērieni, tabaka un saistītā produkcija”.
4. Paredzamā līgumcena visās daļās kopā: līdz **EUR 42 000,00 bez** PVN.
5. Iepirkums paredz **iepirkuma līguma slēgšanu** (5.pielikums).
6. **Līguma izpildes termiņš:** 1.daļā līdz 2016.gada 1.decembrim, 2.,3.,4.,5.,6.daļā – 12 mēneši no līguma noslēgšanas dienas.
7. Iepirkuma priekšmets **sadalīts** **daļās 6 daļās**.

**III. Informācijas apmaiņas nosacījumi**

1. Iepirkuma komisijas atbildes uz iespējamo pretendentu rakstiski uzdotajiem jautājumiem tiks publicētas Daugavpils pilsētas pašvaldības mājas lapā [www.daugavpils.lv](http://www.daugavpils.lv), sadaļā „Pašvaldības iepirkumi, konkursi”.
2. Norādītajā interneta adresē iepirkuma komisija ieinteresētajiem piegādātājiem, nepieciešamības gadījumā, ievietos papildus informāciju, skaidrojumus attiecībā uz Nolikuma prasībām, kā arī sniegs atbildes uz pretendentu jautājumiem. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.**
3. Pretendentu rakstiski iesniegtie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūst saistošivisiem iepirkuma iespējamiem pretendentiem ar to publicēšanas brīdi Daugavpils pilsētas pašvaldības mājas lapā.
4. Ieinteresētajiem Pretendentiem ir pienākums sekot līdzi Nolikumā publicētajai un/vai aktualizētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**IV. Piedāvājumu iesniegšanas laiks un kārtība**

1. Piedāvājumu drīkst iesniegt personīgi Daugavpils pilsētas domes 308.kabinetā, vai atsūtīt pa pastu pēc adreses: Daugavpils pilsētas dome, Krišjāņa Valdemāra iela 1, Daugavpils, LV-5401, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.
2. Piedāvājuma iesniegšanas pēdējais termiņš – ne vēlāk kā līdz **2016.gada 9.martā**, **plkst.11:00** pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā.
3. Piedāvājumu atvēršana notiks **2016.gada 9.martā, plkst.11:00**, Domes 306.kabinetā, atklātā sēdē.
4. Piedāvājumu vērtēšanu un lēmumu pieņemšanu komisija veic slēgtā sēdē.

**V. Piedāvājuma noformēšana**

1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē uz kuras ir norādīti **pretendenta** rekvizīti un **pasūtītāja adrese**: Daugavpils pilsētas dome, Kr.Valdemāra iela 1, Daugavpils, LV-5401, ar atzīmi:

**Iepirkumam** **Publisko iepirkumu likuma 8.2 panta noteiktajā kārtībā**

**“Pārtikas produktu piegāde Daugavpils pilsētas pašvaldības iestādēm”,**

**(identifikācijas Nr. DPD 2016/30)**

**Neatvērt līdz 2016.gada 9.martam, plkst.11:00.**

1. Piedāvājumā iekļautajiem dokumentiem ir jābūt latviešu valodā, skaidri salasāmiem, bez neatrunātiem labojumiem. Ja dokumenti iesniegti citā valodā, pretendents pievieno tiem notariāli apliecinātu tulkojumu.
2. Ja pretendents iesniedzis kāda dokumenta kopiju, tās pareizību apliecina Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” noteiktajā kārtībā.
3. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, vai kura ir tam speciāli pilnvarota.
4. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.
5. Pēc piedāvājuma iesniegšanas termiņa beigām pretendents nevar savu piedāvājumu grozīt.
6. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**VI. Prasības pretendentiem un iesniedzamie dokumenti**

1. **Prasības pretendentiem:**
	1. Pretendents ir reģistrēts Komerclikumā un likumā „Par Latvijas Republikas Uzņēmumu reģistru” vai citos normatīvajos aktos noteiktajā kārtībā, vai līdzvērtīgā uzņēmējdarbību/ komercdarbību reģistrējošā iestādē ārvalstī.
	2. Pretendenta darbība pārtikas apritē ir atzīta vai reģistrēta Pārtikas aprites uzraudzības likumā noteiktajā kārtībā vai līdzvērtīgā darbību reģistrējošā iestādē ārvalstī, ja to paredz LR normatīvo aktu prasības.
	3. Pretendentam ir pieredze pārtikas produktu piegādē iestādēm – vēlams izglītības, veselības, sociālajā vai citā jomā pēdējo trīs gadu laikā.
	4. Uz pretendentu un personu, uz kuras iespējām pretendents balstās, neattiecas Publisko iepirkumu likuma 8.2 panta piektās daļas izslēgšanas nosacījumi.
2. **Iesniedzamie dokumenti:**
	1. Pretendenta **pieteikums** dalībai iepirkumā (1.pielikums) un speciālpilnvaras oriģināla eksemplārs – ja pieteikumu paraksta pilnvarota persona;
	2. *Informāciju par Latvijā reģistrēta pretendenta reģistrācijas faktu Komercreģistrā, Pārtikas un veterinārajā dienestā un izslēgšanas nosacījumiem, komisija iegūs publiskās datubāzēs.* **Ārvalstīs** reģistrēts pretendents iesniedz šādus dokumentus, kuri izsniegti ne agrāk kā **mēnesi** pirms iesniegšanas dienas:
		1. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), **kas apliecina, ka pretendents ir reģistrēts** normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);
		2. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), **kas apliecina, ka pretendents ir reģistrēts** **pārtikas apriti reglamentējošajos normatīvajos aktos noteiktajā kārtībā**, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);
		3. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) **paraksta tiesības**. Ja pieteikumu paraksta pilnvarotā persona – papildus pievieno pilnvaras oriģināla eksemplāru.
		4. **Pretendenta pieredzes aprakstu par** pārtikas produktu piegādi iestādēm – vēlams izglītības, veselības, sociālajā vai citā jomā pēdējo trīs gadu laikā, kas aizpildīts atbilstoši nolikuma 3.pielikumā dotajai formai, kuram pievienotas **vismaz 2 pozitīvas atsauksmes.**
3. **Iesniedzamie piedāvājuma dokumenti:**
	1. **Parakstīts Tehniskais un Finanšu piedāvājums,** atbilstoši nolikuma 2.pielikumam, kurā jānorāda kopējās pārtikas produktu piegādes izmaksas, izņemot pievienotās vērtības nodokli. *Piedāvājumam pievieno* ***tehnisko un finanšu piedāvājumu elektroniskā formā****,* ***CD*** *diskā.*
		1. Tehniskais un Finanšu piedāvājums jāsagatavo un jāiesniedz atbilstoši nolikuma 2.pielikumā norādītajai formai un aizpildīšanas paraugam. **Piedāvātajiem produktiem jāatbilst Tehniskajā specifikācijā norādītajām kvalitātes prasībām! Pretendenta piedāvātajiem produktiem ar paaugstinātu kvalitātes līmeni jāatbilst Nacionālajā pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām un jābūt atbilstoši sertificētiem, saskaņā ar Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” un Ministru kabineta 2009.gada 15.septembra noteikumiem Nr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, pievienojot minēto sertifikātu un citu dokumentu kopijas. Ja pretendents pats nav piedāvātā sertificētā produkta ražotājs (audzētājs), tas pievieno apliecinājumu par sadarbību vai sadarbības uzsākšanu ar ražotāju (audzētāju) (ko ar savu parakstu apstiprinājis arī ražotājs (audzētājs)), ja tiks noslēgts pārtikas produktu piegādes līgums ar pasūtītāju.**
		2. Finanšu piedāvājumā piedāvātajās cenās iekļaujamas visas ar Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta pakalpojumi u.c.).
		3. Finanšu piedāvājumā visas cenas un summas jānorāda *euro*, aprēķinos jālieto cenas ar 2 (divām) decimālzīmēm aiz komata.
		4. Finanšu piedāvājumā norādītās cenas ir fiksētas visā līguma darbības laikā.
		5. Tehniskajam un Finanšu piedāvājumam jābūt Pretendenta vadītāja vai pilnvarotās personas (pievienojams pilnvaras oriģināls) parakstītam.
4. Komisija izslēdz pretendentu no tālākas dalības iepirkumā un neizskata tā piedāvājumu Publisko iepirkumu likuma 8.2 panta piektajā daļā noteiktajos gadījumos.
5. Komisija noraida pretendenta piedāvājumu:
	1. pretendents nav iesniedzis visus Nolikumā noteiktos dokumentus savas kvalifikācijas novērtēšanai;
	2. pretendents neatbilst Nolikumā noteiktajām kvalifikācijas prasībām;
	3. pretendents iesniedzis neatbilstošu tehnisko vai finanšu piedāvājumu;
	4. Ir būtiski pārkāpti citi Nolikuma nosacījumi un pastāvot šādam pārkāpumam Pasūtītājs nevar nodrošināt Publisko iepirkumu likuma 2.pantā noteikto mērķu ievērošanu.

**VII. Piedāvājumu vērtēšanas kritēriji un lēmuma pieņemšana**

1. Iepirkuma komisija izvēlas **saimnieciski visizdevīgāko piedāvājumu, kuru iepirkumu komisija atzinusi par atbilstošu** Publisko iepirkumu likuma, šī Nolikuma un Tehnisko specifikāciju prasībām. Saimnieciski visizdevīgāko piedāvājumu nosaka pēc formulas, kas noteikta 4.pielikumā.
2. Iepirkuma komisija:
	1. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;
	2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju;
	3. Pārbaudīs finanšu – tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā vai finanšu piedāvājumā iekļauto informāciju, kā arī pārbaudīs, vai finanšu piedāvājumos nav aritmētisku kļūdu;
	4. Noteiks saimnieciski visizdevīgāko piedāvājumu, saskaņā ar 4.pielikumā noteiktajiem vērtēšanas kritērijiem un algoritmiem.
	5. Veiks pārbaudi par Publisko iepirkumu likuma 8.2 panta piektajā daļā noteikto izslēdzošo nosacījumu neesamību attiecībā uz pretendentu.
	6. Pieņems lēmumu par uzvarētāju.
3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;
4. Piedāvājumi, kas iesniegti pēc uzaicinājumā norādītā termiņa, netiks vērtēti.

**VIII. Iepirkuma komisijas darbība**

1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.
2. Savus lēmumus komisija pieņem sēžu laikā.
3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.
4. Komisija dokumentē katru iepirkuma stadiju, sastādot attiecīgus protokolus un citus dokumentus.
5. Komisijai ir šādas tiesības:
	1. pieprasīt izskaidrot tehniskajā vai finanšu piedāvājumā iekļauto informāciju;
	2. lemt par iesniegtā piedāvājuma noraidīšanu, ja tiek konstatēts, ka tas neat­bilst dotā Nolikuma prasībām;
	3. pieņemt lēmumu par iepirkuma uzvarētāju vai objektīvu iemeslu dēļ izbeigt iepirkumu, neizvēloties nevienu piedāvājumu;
	4. pieaicināt komisijas darbā speciālistus vai ekspertus ar padomdevēja tiesībām;
	5. veikt citas darbības, kas izriet no šī iepirkuma Nolikuma un Publisko iepirkumu likuma.
6. Komisijai ir šādi pienākumi:
	1. izskatīt un izvērtēt pretendentu piedāvājumus un noteikt uzvarētāju;
	2. pārbaudīt, vai piedāvājumos nav aritmētisku kļūdu;
	3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.
7. Komisijas darba organizācija:
	1. Komisijas sēdes vada komisijas priekšsēdētājs, kurš:
		1. organizē un vada komisijas darbu;
		2. nosaka komisijas sēžu laiku un apstiprina darba kārtību;
		3. sasauc un vada komisijas sēdes.
8. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks.

**IX. Pretendenta tiesības un pienākumi**

1. Pretendents nodrošina, lai piedāvājums tiktu noformēts atbilstoši Nolikuma prasībām.
2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildu informāciju par iepirkuma priekšmetu un tehniskajām specifikācijām.
4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.

X. Citi jautājumi

1. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums;
2. Tehniskā specifikācija – tehniskā-finanšu piedāvājuma forma;
3. Pieredzes apraksta forma;
4. Saimnieciski visizdevīgākā piedāvājuma noteikšanas kārtība;
5. Līguma projekts.

1.Pielikums nolikumam
Identifikācijas numurs DPD 2016/30

**Pieteikums par piedalīšanos iepirkumā (*forma*)**

**„Pārtikas produktu piegāde Daugavpils pilsētas pašvaldības iestādēm”**

**(Id.Nr. DPD 2016/30)**

2016.gada \_\_\_.\_\_\_\_\_\_\_\_\_\_\_\_

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[1]](#footnote-2),

 */Pretendenta nosaukums/*

reģ. Nr. \_\_\_\_\_\_\_\_\_\_\_\_\_\_\_\_\_, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /reģistrācijas numurs/ /direktora, vadītāja vai pilnvarotas personas vārds, uzvārds, personas kods/

personā ar šī pieteikuma iesniegšanu:

1. piesakās piedalīties iepirkumā „**Pārtikas produktu piegāde Daugavpils pilsētas pašvaldības iestādēm**” (iepirkuma identifikācijas Nr. DPD 2016/30);
2. apņemas ievērot iepirkuma nolikuma prasības;
3. atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiek atzīts par uzvarētāju – līdz attiecīgā līguma noslēgšanai;
4. apņemas (ja Pasūtītājs izvēlējies šo piedāvājumu) slēgt līgumu un izpildīt visus šī līguma pamatnosacījumus saskaņā ar nolikuma 5.pielikumu;
5. apliecina, ka visas sniegtās ziņas ir patiesas;
6. apņemas (ja Pasūtītājs izvēlējies šo piedāvājumu) veikt pārtikas produktu piegādi Daugavpils pilsētas pašvaldības iestādēm, saskaņā ar pārtikas apriti reglamentējošiem normatīvajiem aktiem un atbilstoši tehniskajās specifikācijās noteiktajām prasībām un par piedāvāto līgumcenu daļā.
7. **Apņemamies**, līguma noslēgšanas gadījumā, 5 (piecu) darbdienu laikā no Līguma noslēgšanas dienas **iesniegt Pircējam Līguma saistību izpildes nodrošinājumu (paraugs līguma 1.pielikumā)** bankas garantijas vai apdrošināšanas sabiedrības polises veidā ne mazāk kā 5% (piecu procentu) apmērā no līguma kopējās summas bez PVN attiecīgajā daļā.
8. **Apliecinu,** ka preču piegādes attālums līdz preču piegādes adresei (Daugavpils pensionāru sociālās apkalpošanas teritoriālajam centram, 18.novembra iela 354a, Daugavpils, Latvija, LV-5413 *vai* Daugavpils vienības pamatskolai, Ģimnāzijas iela 32, Daugavpils, Latvija *vai* Daugavpils pilsētas domei, Kr.Valdemāra iela 1, Daugavpils, Latvija (*norāda atkarībā no daļas, kuru piedāvā*)) no pretendenta noliktavas /loģistikas centra adreses \_\_\_\_\_\_\_\_\_\_\_\_ *(norāda pretendenta noliktavas, loģistikas centra adresi*), kur tiek sakomplektēts pasūtījums **ir\_\_\_\_\_ km.**

|  |  |
| --- | --- |
| *Pretendenta vadītāja paraksts[[2]](#footnote-3):* |  |
| *Vārds, uzvārds:* |  |
| *Amats:* |  |
| *Pretendenta juridiskā adrese:* |  |
| *Pretendenta faktiskā adrese pasta sūtījumu saņemšanai:* |  |
| *Pretendenta e-pasta adrese:* |  |
| *Pretendenta tālrunis un fakss:* |  |
| *Bankas rekvizīti:* |  |
|  | *z. v.* |

**2.Pielikums** nolikumamIdentifikācijas numurs DPD 2016/30

**Tehniskā specifikācija, tehniskā un finanšu piedāvājuma forma**

*(pievienota atsevišķā dokumentā)*

3.Pielikums nolikumam

## Identifikācijas numurs DPD 2016/\_\_

**INFORMĀCIJA PAR PRETENDENTA IEPRIEKŠĒJO GADU PIEREDZI**

*Sastādīšanas vieta*, 2016. gada \_\_\_\_. \_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Nr.** | **Informācija par preču saņēmēju**(nosaukums, kontaktinformācija) | **Preču nosaukums**  | **Līguma summa EUR (ar un bez PVN)** | **Preču piegādes periods vai datums** |
| 1. |  |  |  |  |
| 2. |  |  |  |  |
| … |  |  |  |  |

Pielikumā: Atsauksmes.

|  |  |
| --- | --- |
| **Vārds, uzvārds, amats** |  |
| **Paraksts**  |  |
| **Datums** |  |

4.Pielikums nolikumam

Identifikācijas numurs DPD 2016/30

**Saimnieciski visizdevīgākā piedāvājuma noteikšanas kārtība**

Iepirkuma komisija katrā iepirkuma priekšmeta daļā nosaka saimnieciski visizdevīgāko piedāvājumu. Saimnieciski visizdevīgākais piedāvājums tiek noteikts, salīdzinot aprēķinātos punktus katram piedāvājumam katrā daļā atsevišķi, atbilstoši noteiktajiem vērtēšanas kritērijiem, saskaņā ar noteikto metodiku.

1. Piedāvājumu vērtēšanas kritēriji un maksimālais punktu īpatsvars:

|  |  |  |
| --- | --- | --- |
| Nr. p.k. | Vērtēšanas kritēriji | **Maksimālais punktu skaits** |
| 1. | Piedāvātā līgumcena iepirkuma priekšmeta daļas izpildei, EUR bez PVN | **40** |
| 2. | Nacionālajai pārtikas kvalitātes shēmai atbilstošo produktu daudzums | **20** |
| 3. | Lauksaimniecības produktu integrētās audzēšanas prasībām atbilstošo produktu daudzums | **20** |
| 4. | Videi draudzīga produkta piegāde | **20** |
| Maksimālais iespējamais punktu skaits | **100** |

1. Kritēriju novērtēšanu veic katrs Iepirkumu komisijas loceklis individuāli, aizpildot individuālo vērtēšanas tabulu, piešķirot novērtējuma punktus attiecīgajam kritērijam noteiktās skaitliskās vērtības robežās atbilstoši Saimnieciski visizdevīgākā piedāvājuma noteikšanas kārtības 3.punktā noteiktajai metodikai. Ņemot vērā katra iepirkuma komisijas locekļa veikto individuālo novērtējumu katram kritērijam, rezultātā katram kritērijam tiek aprēķināta vidējā aritmētiskā vērtība.
2. Vērtējot kritērijus, komisijas locekļi ņem vērā šādas attiecībā uz katru noteikto vērtēšanas kritēriju izvirzītās prasības:
3. kritērijs: **„Piedāvātā līgumcena, EUR bez PVN iepirkuma priekšmeta daļas izpildei”**

Maksimālais punktu skaits (40 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

Ka= 40 x Cmin/C, kur

Ka– kritērija novērtējuma rezultāts;

40 – kritērijam maksimālais noteiktais iegūstamo punktu skaits;

Cmin - mazākā no pretendentiem piedāvātā līgumcena EUR bez PVN par iepirkuma priekšmeta daļas izpildi;

C – vērtējamā piedāvājumā noteiktā līgumcena EUR bez PVN par iepirkuma priekšmeta daļas izpildi.

1. kritērijs **„Nacionālajai pārtikas kvalitātes shēmai (NPKS) atbilstošo produktu daudzums”**

Piedāvājumam tiek piešķirti punkti, ja piedāvājumā ir ietverti produkti, kas atbilst Nacionālajai pārtikas kvalitātes shēmai.

Maksimālais punktu skaits (20) attiecīgajā daļā tiek piešķirts piedāvājumam, kurā ir iekļauti visvairāk produktu, kas ir sertificēti NPKS, saskaņā ar Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

Kb= 20 x KV/KVmax, kur

Kb– kritērija novērtējuma rezultāts;

20 – kritērijam maksimālais noteiktais iegūstamo punktu skaits;

KV – vērtējamā pretendenta piedāvājumā iepirkuma priekšmeta daļā piedāvātais produktu skaits, kas ir sertificēti NPKS;

KVmax– lielākais no pretendentiem piedāvātais produktu skaits iepirkuma priekšmeta daļā, kas sertificēti NPKS.

Ja Pretendenta piedāvājumā iepirkuma priekšmeta daļā nav iekļauti produkti, kas ir sertificēti nacionālajā pārtikas kvalitātes shēmā punkti netiek piešķirti.

1. Kritērijs **„Lauksaimniecības produktu integrētās audzēšanas (LPIA) prasībām atbilstošo produktu daudzums”**

Piedāvājumam tiek piešķirti punkti, ja piedāvājumā ir ietverti produkti, kas atbilst Lauksaimniecības produktu integrētās audzēšanas prasībām.

Maksimālais punktu skaits (20) attiecīgajā daļā tiek piešķirts piedāvājumam, kurā ir iekļauti visvairāk produktu, kuriem ir akreditētas institūcijas izsniegts apliecinājums par produktu kvalitātes rādītājiem, kas atbilst LPIA, saskaņā ar Ministru kabineta 2009.gada 15.septembra noteikumiem Nr.1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, bet pārējiem piedāvājumiem piešķirtie punkti tiek aprēķināti saskaņā ar formulu:

Kc= 20 x KV/KVmax, kur

Kc– kritērija novērtējuma rezultāts;

20 – kritērijam maksimālais noteiktais iegūstamo punktu skaits;

KV – vērtējamā pretendenta piedāvājumā iepirkuma priekšmeta daļā piedāvātais produktu skaits, kuriem ir akreditētas institūcijas izsniegts apliecinājums par produktu kvalitātes rādītājiem, kas atbilst LPIA;

KVmax– lielākais no pretendentiem piedāvātais produktu skaits iepirkuma priekšmeta daļā, kuriem ir akreditētas institūcijas izsniegts apliecinājums par produktu kvalitātes rādītājiem, kas atbilst LPIA.

Ja Pretendenta piedāvājumā iepirkuma priekšmeta daļā nav iekļauti produkti, kuriem ir akreditētas institūcijas izsniegts apliecinājums par produktu kvalitātes rādītājiem, kas atbilst lauksaimniecības produktu integrētās audzēšanas prasībām punkti netiek piešķirti.

1. kritērijs **„Videi draudzīga produktu piegāde”**

Maksimālais punktu skaits (20 punkti) tiek piešķirts piedāvājumam ar tuvāko piegādes attālumu līdz preču piegādes adresei no pretendenta noliktavas/loģistikas centra adreses, kur tiek sakomplektēts pasūtījums, bet pārējiem piedāvājumiem piešķirtie punkti tiek aprēķināti saskaņā ar formulu:

Kd= 20 x Pmin/P, kur

Kd– kritērija novērtējuma rezultāts;

20 – kritērijam maksimālais noteiktais iegūstamo punktu skaits;

Pmin - tuvākais norādītais piegādes attālums līdz preču piegādes adresei no pretendenta noliktavas/loģistikas centra adreses, kur tiek sakomplektēts pasūtījums;

P – vērtējamā piedāvājuma norādītais piegādes attālums līdz preču piegādes adresei no pretendenta noliktavas/loģistikas centra adreses, kur tiek sakomplektēts pasūtījums.

1. **Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.**
2. Ja vairākiem piedāvājumiem ir vienāds kopējais punktu skaits, komisija izvēlas piedāvājumu, kuram lielākais kopējais punktu skaits tika piešķirts kritērijos **„Nacionālajai pārtikas kvalitātes shēmai (NPKS) atbilstošo produktu daudzums” un „Lauksaimniecības produktu integrētās audzēšanas (LPIA) prasībām atbilstošo produktu daudzums”!!!**

5.Pielikums nolikumam

Identifikācijas numurs DPD 2016/30

**PROJEKTS**

**LĪGUMS**

**par pārtikas produktu piegādi Daugavpils pilsētas pašvaldības iestādēm**

***<Iestādes nosaukums atkarībā no iepirkuma priekšmeta daļas>***, reģ.Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukta **„Pircējs”**, kuras vārdā saskaņā ar \_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_, no vienas puses, un

**<Piegādātāja nosaukums>**, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts **„Piegādātājs”**, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otrās puses,

abas kopā un katrs atsevišķi turpmāk šī līguma tekstā saukti par „Pusēm”, pamatojoties uz iepirkuma „Pārtikas produktu piegāde Daugavpils pilsētas pašvaldības iestādēm” (iepirkuma identifikācijas Nr. DPD 2016/30), (turpmāk tekstā – iepirkums) rezultātiem, bez maldības, viltus un spaidiem noslēdz līgumu par pārtikas preču piegādi (turpmāk tekstā - Līgums), izsakot to šādā redakcijā:

1. **Līguma priekšmets un saturs**
	1. **Piegādātājs** apņemas veikt pārtikas produktu (turpmāk tekstā - Preces) piegādi **Pircējam** atbilstoši iepirkuma Tehniskajai specifikācijai, **Piegādātāja** Tehniskajam un Finanšu piedāvājumam (Līguma 1.pielikums), Līguma 3.2. punktā norādītajās preču piegādes vietās, kā arī atbilstoši Latvijas Republikā spēkā esošo normatīvo aktu prasībām un šā Līguma noteikumiem un prasībām.
	2. Preces neatbilst Līguma noteikumiem, ja par produkciju sniegta maldinoša, nepatiesa, nepilnīga vai neskaidra (nesalasāma) informācija, vai tā nav sniegta vispār, vai arī tas rada vai var radīt apdraudējumu **Pircēja** mantai.
2. **Pasūtījuma kvalitāte un apjoms**
	1. Piegādāto Preču kvalitātei jāatbilst konkursa nolikumā noteiktajām kvalitātes prasībām, Pārtikas aprites uzraudzības likumam, Ministru kabineta 2012.gada 13.marta noteikumiem Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām.
	2. Piegādes laikā Precēm jābūt fasētām **Preču ražotāja oriģinālā iepakojumā**, atbilstoši normatīvo aktu prasībām,nodrošinot pilnīgu Preču drošību pret iespējamajiem bojājumiem tās transportējot.
	3. Tarai ir jāatbilst Latvijas Republikā spēkā esošajam "Pārtikas aprites uzraudzības likumam" un pārtikas produktu higiēnai.
	4. **Piegādātājs**, piegādājot Preces, bet vienlaikus nenodrošinot to atbilstību Līguma 2.1. un 2.3.punktā noteiktajām prasībām, sedz zaudējumus par pārtikas aprites uzraudzības institūcijas konstatētajām neatbilstībām par produktu kvalitāti un neatbilstību Līguma 2.1. un 2.3.punktā noteiktajām normatīvo aktu prasībām, produktu transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par preces iegādi par augstāku cenu no cita komersanta, gadījumos, ja tiek apturēta nekvalitatīvas Preces iegāde no **Piegādātāja.**
	5. Taru, kas tiek izmantota vairākkārtīgi, **Piegādātājs** nodod **Pircēja** lietošanā bez maksas. **Pircējam** tara tiek piegādāta kopā ar Precēm, saskaņā ar **Pircēju** pasūtījumu. Pēc minētās taras atbrīvošanas **Pircējs** atgriež taru **Piegādātājam**.
3. **Preču piegādes nosacījumi**
	1. **Piegādātājs** apņemas veikt regulāru Preču piegādi savlaicīgi un kvalitatīvi, atbilstoši šī Līguma nosacījumiem un Latvijas Republikas spēkā esošajiem normatīvajiem aktiem ***12 vai 9* mēnešu periodā**.
	2. Preču piegādes vieta un par Preču pasūtījuma veikšanu un pieņemšanu atbildīgās personas:
		1. *Iestādes nosaukums, juridiskā adrese,* tālr.\_\_\_\_\_\_\_\_, fakss: \_\_\_\_\_\_\_\_ (par Preču pasūtījuma veikšanu un Preču pieņemšanu atbildīgā persona/nas: Vārds Uzvārds, tālr.\_\_\_\_\_\_\_\_\_\_\_\_\_\_\_, e-pasts:\_\_\_\_\_\_.
	3. Preču pasūtījuma veikšanas kārtība Līguma izpildes laikā:
		1. **ne vēlāk kā vienu darba dienu iepriekš līdz plkst. 12.00** pirms Preču piegādes dienas (sk. loģistikas plānā (līguma \_\_. pielikums)) par pasūtījuma pieņemšanu atbildīgās personas no **Pircēja** puses sagatavo Preču pasūtījumu (turpmāk tekstā – Pasūtījums) un nosūta to elektroniski vai pa faksu, vai telefoniski piesaka **Piegādātāja** Līguma 11.2. punktā noteiktajam pārstāvim (turpmāk tekstā – **Piegādātāja** pārstāvis);
		2. Pasūtījuma saņemšanu **Piegādātājs** apstiprina elektroniski vai pa faksu. Ja **Pircējs** apstiprinājumu nav saņēmis, tas sazinās ar **Piegādātāju** un nepieciešamības gadījumā Pasūtījumu veic atkārtoti, ja tas nav saņemts;
		3. Ja Piegāde tiek veikta ārpus noteiktā laika, **Pircējs** var atteikties no Preces pieņemšanas. Neatkarīgi no tā, vai produkcija tiek vai netiek pieņemta, **Pircējs** par to sastāda aktu. Atkārtotas Piegādes laika kavējuma gadījumā līgums var tikt lauzts.
		4. Par pasūtījuma pieņemšanu atbildīgā persona no **Pircēja** puses Pasūtījumu veic atbilstoši Tehniskajā – finanšu piedāvājumā (Līguma 1.pielikums) ietverto Preču sarakstam un apjomam.
		5. Tehniskajā – finanšu piedāvājumā (Līguma 1.pielikums) ietverto Preču apjomi katrā pozīcijā vienas iepirkuma priekšmeta daļas ietvaros var tikt samazināti Līguma izpildes laikā.
	4. Preču piegādes kārtība Līguma izpildes laikā:
		1. **Piegādātājs** nodrošina Pasūtījuma piegādi Pasūtījumā norādītajā Preču **piegādes vietā loģistikas plānā (Līguma \_\_\_.pielikums) noteiktajās piegādes dienās un piegādes laikos**, bet ne vēlāk kā nākamajā darba dienā pēc pasūtījuma veikšanas.
		2. Pēc Pasūtījuma piegādes Preču piegādes vietā, **Piegādātāja** pilnvarotā persona iesniedz par pasūtījuma pieņemšanu atbildīgajai personai no **Pircēja** puses aizpildītu un parakstītu Preču rēķinu. Prece uzskatāma par piegādātu ar Preču rēķina abpusēju parakstīšanas brīdi.
	5. Preču pieņemšanas - nodošanas kārtība Līguma izpildes laikā:
		1. Preču piegādes vietā par pasūtījuma pieņemšanu atbildīgā persona no **Pircēja** puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, u.tml.), rēķinam un Līgumam;
		2. Gadījumos, kad pēc Preču piegādes tiek konstatēti Preču defekti un/vai bojājumi, kā arī neatbilstība Pasūtījumam vai citām šajā Līgumā noteiktajām prasībām (turpmāk tekstā – Preču trūkumi), par pasūtījuma pieņemšanu atbildīgā persona no **Pircēja** puses sagatavo un nosūta aktu pa faksu vai e-pastu **Piegādātāja** pārstāvim. Šādā gadījumā:
			1. **Piegādātājam**, tajā pašā dienā pēc akta saņemšanas nekavējoties jāierodas pie **Pircēja** Preces piegādes vietā vai telefoniski jāsakontaktējas ar par pasūtījuma pieņemšanu atbildīgo personu no **Pircēja** puses. **Piegādātāja** neierašanās gadījumā, iepriekš sniedzot operatīvo informāciju pa tālruni atbildīgajai personai no **Piegādātāja** puses, **Pircējam** ir tiesības sastādīt aktu bez **Piegādātāja** piedalīšanās;
			2. ja konstatētie trūkumi ir pamatoti, **Piegādātājam** bez papildu samaksas tie jānovērš **Pircēja** pārstāvja noteiktajā termiņā pēc Līguma 3.5.2.punktā minētā akta sastādīšanas un nosūtīšanas **Piegādātāja** pārstāvim;
			3. ja **Piegādātājs** konstatētos trūkumus nenovērš **Pircēja** pārstāvja noteiktajā termiņā pēc akta sastādīšanas un nosūtīšanas **Piegādātāja** pārstāvim, **Pircējs** ir tiesīgs piemērot līgumsodu saskaņā ar šī Līguma 5. sadaļu.
		3. Pircējam ir tiesības nepieņemt **Piegādātāja** piegādātās Preces, kas neatbilst Pasūtījumam vai Līguma noteikumiem.

1. **Līguma summa un norēķinu kārtība**
	1. Līguma kopējā summa ir **EUR ............... (...........*euro* un....... *centi*),** ieskaitot 21% pievienotās vērtības nodokli (PVN) EUR ........................... (.........*euro* un .............*centi*) apmērā, un līguma summa EUR ............... (...........*euro* un....... *centi*) bez PVN.
	2. Līguma summā ietilpst visas ar Preču piegādi (pārdošana, transportēšana un izkraušana, nodevas, nodokļi u.c.) saistītās izmaksas, kā arī visas ar to netieši saistītās izmaksas.
	3. Līguma izpildes laikā samaksas apmērs par Preču piegādes vietā piegādātajām Precēm tiek aprēķināts saskaņā ar **Piegādātāja** Tehniskajā - finanšu piedāvājumā (Līguma 1.pielikums) norādītajām cenām un Pasūtījumā norādītajiem daudzumiem.
	4. **Līguma 1.pielikumā norādītās vienību cenas ir nemainīgas visā Līguma darbības laikā**.
	5. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem. Šajā gadījumā Puses var vienoties par ātri bojājošās produkcijas pārcenošanu no 10% līdz 50% no piedāvājumā noteiktās cenas par vienu vienību.
	6. Apmaksa par Preču piegādes vietā piegādātajām Precēm tiek veikta 15 (piecpadsmit) dienu laikā pēc Preču piegādes un rēķina apstiprināšanas, pārskaitot attiecīgo summu uz **Piegādātāja** norādīto bankas kontu, izņemot gadījumu, kad saskaņā ar Līguma 3.5.2. punktā noteikto kārtību tiek sastādīts akts vai saskaņā ar Līguma 5.1.punktā noteikto kārtību tiek pieprasīts līgumsods.
	7. **Pircējs** neapmaksā **Piegādātāja** rēķinu, ja par kādu no piegādātajām Precēm ir sastādīts akts, līdz brīdim, kamēr tiek novērstas aktā fiksētās neatbilstības **Pircēja** veiktā Pasūtījuma prasībām vai Līguma noteikumiem.
	8. Puses ir vienojušās, ka Līguma kopējā summa, rakstveidā savstarpēji vienojoties, var tikt palielināta, gadījumā, ja neatkarīgo no Pircēja iemeslu dēļ, netiks noslēgts nākamais līgums par Preču piegādi *Daugavpils pensionāru sociālās apkalpošanas teritoriālajam centram / Daugavpils Vienības pamatskolai / Daugavpils pilsētas domei (norāda nepieciešamo atbilstoši daļai)*. Minētajā gadījumā, Pircējam (ja pastāvēs šāda nepieciešamība) ir tiesības palielināt Līgumcenu uz apmēru, kas nepārsniegtu 20% (divdesmit procentu) apmēru no Līguma 4.1.punktā minētās kopējās līguma summas.
2. **Līgumsods**
	1. Gadījumā, ja **Piegādātājs** neizpilda saistības Līgumā paredzētajos termiņos un **Pircējs** rakstiski pieprasa no **Piegādātāja** maksāt līgumsodu, **Piegādātāj**s maksā **Pircējam** līgumsodu 0,5% (nulle komats pieci procenti) apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN, pamatojoties uz Pircēja piestādīto rēķinu, ja minētais nokavējums radies **Piegādātāja** vai **Piegādātāja** Līguma izpildē iesaistītu trešo personu vainas dēļ.
	2. Gadījumā, ja **Pircējs** nesamaksā **Piegādātājam** Līguma maksājumu paredzētajos termiņos, un **Piegādātājs** rakstiski pieprasa no **Pircēja** maksāt līgumsodu, **Pircējs** maksā **Piegādātājam** līgumsodu 0,5% (nulle komats pieci procenti) apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN uz **Piegādātāja** piestādīto rēķinu.
	3. Gadījumā, ja Līgums tiek pārtraukts Līguma 9.4.1. un 9.4.2.apakšpunktā noteiktajos gadījumos **Piegādātājs** maksā **Pircējam** līgumsodu 10% (desmit procentu) apmērā no Līguma kopējās summas, to pārskaitot **Pircēja** kontā 10 (desmit) dienu laikā no Līguma laušanas brīža.
	4. **Pircējam ir tiesības ieturēt līgumsodu no Piegādātājam neapmaksāto rēķinu summas.**
	5. Ja **Piegādātājs** ir piegādājis Līguma noteikumiem neatbilstošu produkciju un neapmaina to Līguma 3.5.apakšpunkta noteiktajā kārtībā, tas maksā **Pircējam** līgumsodu 0,5% (nulle komats pieci procenti) apmērā no Līguma prasībām neatbilstošās produkcijas summas, bet ne vairāk kā 10% (desmit procenti) no Līguma kopējās summas bez PVN, un atlīdzina visus radušos zaudējumus. Līgumsoda samaksa neatbrīvo Piegādātāju no saistību izpildes.
	6. Šā Līguma 5.1., 5.2. un 5.5. apakšpunktos noteiktā līgumsoda samaksa neatbrīvo Puses no saistību pilnīgas izpildes.

1. **Līgumslēdzēju atbildība, tiesības un pienākumi**
	1. **Pircēja** pienākumi un tiesības:
		1. pieņemt saskaņā ar šo Līgumu veikto Preču piegādi ar **Piegādātāju** saskaņotā laikā;
		2. veikt samaksu par Līguma termiņā veikto Preču piegādi saskaņā ar šā Līguma nosacījumiem;
		3. Pirms Preces pieņemšanas **Pircēja** atbildīgajai personai ir pienākums kontrolēt finanšu un tehniskajā piedāvājumā noteikto prasību izpildi;
		4. **Pircēja** ir tiesīgs papildus piegādātāja norādītajai informācijai un iesniegtajiem dokumentiem veikt piegādātās Preces izcelsmes un kvalitātes pārbaudes.
	2. **Piegādātāja** pienākumi un tiesības:
		1. piegādāt Preces saskaņā ar Līguma nosacījumiem un Līgumā norādītajā termiņā;
		2. saņemt samaksu par atbilstoši Līguma nosacījumiem veikto Preču piegādi saskaņā ar šā Līguma nosacījumiem;
		3. ja **Piegādātājs** piegādājis nekvalitatīvu produkciju, tad tas uz sava rēķina apmaina produkciju pret jaunu un kvalitatīvu Līgumā noteiktajā termiņā;
		4. transportlīdzekļiem, ar kuriem tiks nodrošināta Preces piegāde, jānodrošina vispārējas higiēnas prasības un konkrētā produkta pārvadāšanai nepieciešamā temperatūra, nodrošinot nemainīgu pārtikas produkta kvalitāti piegādes laikā. Piegādātās Preces marķējumā sniegtajai informācijai jābūt labi redzamai un saprotamai, tai objektīvi jāatspoguļo Preces drošums vai nekaitīgums un kvalitāte. Marķējumā sniegtā informācija nedrīkst piedēvēt Precei īpašības, kādas tai nepiemīt, kā arī maldināt Pircēju, ka Precei piemīt kādas specifiskas īpašības, ja tādas īpašības piemīt visām attiecīgā veida Precēm;
		5. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
		6. Preces iepakojuma marķējumam jāatbilst MK 03.03.2015. noteikumiem Nr.115 “Prasības fasētas pārtikas marķējumam” prasībām;
		7. **Piegādātājs**, ja pats nav lauksaimniecības produktu integrētās audzēšanas vai nacionālās pārtikas kvalitātes shēmas produktu ražotājs vai audzētājs, attiecībā uz produktiem, kuri atbilst minētajām prasībām iesniedz **Pircējam** ražotāju un audzētāju sarakstu, norādot to kontaktinformāciju, un ražotāja vai audzētāja apliecinājumu vai vienošanos par sadarbību ar **Piegādātāju** Līguma izpildē;
		8. **Piegādātājs** ir pienākums nodrošināt, lai uz tās Preču iepakojuma, kura atbilst lauksaimniecības produktu integrētās audzēšanas vai nacionālās pārtikas kvalitātes shēmas prasībām piegādes brīdī ir atbilstoša norāde.
		9. **Piegādātāja** personālu, kuru tas iesaistījis līguma izpildē, par kuru sniedzis informāciju **Pircējam** un kura kvalifikācijas atbilstību izvirzītajām prasībām pasūtītājs (iepirkuma veicējs) ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām *(ja tādi ir)* (līguma pielikums Nr.3), pēc līguma noslēgšanas drīkst nomainīt tikai ar **Pircēja** rakstveida piekrišanu, ievērojot šādus nosacījumus:
			1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;

6.2.9.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.

* 1. Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
	2. **Piegādātājam** 5 (piecu) darbdienu laikā no Līguma noslēgšanas dienas **jāiesniedz Pircējam Līguma saistību izpildes nodrošinājumu (paraugs līguma 1.pielikumā)** bankas garantijas vai apdrošināšanas sabiedrības polises veidā ne mazāk kā 5% (piecu procentu) apmērā no līguma kopējās summas bez PVN. Bankas garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka (apdrošināšanas polisi – apdrošināšanas sabiedrība), kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Garantijai jābūt beznosacījuma un neatsaucamai, un jābūt derīgai visā Līguma darbības termiņā.

## Līguma saistību izpildes nodrošinājums ir spēkā līdz līguma saistību pilnīgai izpildei.

## Nodrošinājuma devējs izmaksā Pircējam, pretendenta iemaksāto līguma nodrošinājuma summu/summas daļu, ja piegādātājs nepilda līgumā paredzētās saistības vai atsakās no līguma izpildes pirms līguma termiņa beigām.

1. **Nepārvaramā vara**
	1. Šā Līguma izpratnē Nepārvarama vara nozīmē notikumu, kas ir ārpus Puses pamatotas kontroles un kas padara Pusei savu, no šā Līguma izrietošo, saistību izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par šā Līguma laušanu vai saistību nepildīšanu, ja Puses saistību nepildīšana izriet no Nepārvaramas varas notikuma, ja Puse, kuru ietekmējis šāds notikums: (a) ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šā Līguma noteikumus, un (b) ir informējusi otru Pusi pēc iespējas ātrāk par šāda notikuma iestāšanos.
	3. Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzinās laikam, kurā Puse nespēja veikt šādu darbību Nepārvaramas varas ietekmē.
	4. Ja šajā punktā minētie apstākļi turpinās ilgāk par 1 (vienu) mēnesi, Pusēm jāvienojas par saistību izpildes atlikšanu, izbeigšanu vai turpināšanas procedūru.
2. **Līguma darbības termiņš un**

**līguma saistību izpildes nodrošinājuma iesniegšanas kārtība**

* 1. Šis Līgums stājas spēkā 2 (otrajā) darba dienā pēc Līguma 6.4.punktā noteiktās Līguma saistību izpildes nodrošinājuma garantijas iesniegšanas Pircējam un darbojas līdz pušu saistību pilnīgai izpildei.
	2. Par līguma saistību izpildes nodrošinājuma iesniegšanas dienu uzskatāma diena, kad Pircējs ir saņēmis nodrošinājumu un izdarījis uz tā atzīmi par saņemšanu (iereģistrējis). Pēc saņemtā līguma saistību izpildes nodrošinājuma iereģistrēšanas tas tiek pievienots līgumam un kļūst par tā neatņemamu sastāvdaļu.
	3. Ja līguma izpildes nodrošinājums netiek iesniegts, līgums nestājas spēkā un uzskatāms par pretendenta atteikšanos no līguma izpildes Publisko iepirkumu likuma 56.panta piektās daļas izpratnē. Šādā gadījumā pasūtītājs, ir tiesīgs noslēgt līgumu ar nākamo pretendentu, kurš piedāvājis saimnieciski visizdevīgāko piedāvājumu vai pārtraukt iepirkumu.
	4. Parakstot Līgumu Puses ir vienojušās, ka Līguma darbības termiņu, rakstveidā savstarpēji vienojoties, var pagarināt, gadījumā ja, neatkarīgo no Pircēja iemeslu dēļ, netiks noslēgts nākamais līgums par Preču piegādi *Daugavpils pensionāru sociālās apkalpošanas teritoriālajam centram vai Daugavpils Vienības pamatskolai vai Daugavpils pilsētas domei (norāda nepieciešamo atbilstoši daļai).* Minētajā gadījumā, Puses var pagarināt Līguma darbības termiņu uz laiku kamēr stāsies spēkā jauns līgums par Preču *Daugavpils pensionāru sociālās apkalpošanas teritoriālajam centram/Daugavpils Vienības pamatskolai/Daugavpils pilsētas domei (norāda nepieciešamo atbilstoši daļai)*.
1. **Līguma grozīšana un izbeigšana**
	1. Līgumu var grozīt, papildināt vai mainīt Līguma nosacījumus (izņemot Līgumā iekļauto Preču kvalitāti, apjoma un summas palielināšanu), lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri līguma grozījumi izdarāmi ievērojot Publisko iepirkumu likuma 67.1 pantā noteikto, un Līgumā tieši paredzētus gadījumus.
	2. Ja **Piegādātājs** nepilda vai pārkāpj šā Līguma noteikumus, **Pircējs** vienpusējā kārtā ir tiesīgs izbeigt šo Līgumu, paziņojot par to rakstiski **Piegādātājam** 30 (trīsdesmit) dienas iepriekš.
	3. **Puses var lauzt Līgumu, savstarpēji rakstveidā vienojoties, pirms Līguma darbības termiņa beigām.**
	4. **Pircējs var vienpusēji lauzt šo Līgumu gadījumā, ja:**
		1. **Piegādātājs** nav piegādājis produkciju Pircēja pieprasītajā laikā divas vai vairāk reizes;
		2. **Piegādātājs** divas vai vairākas reizes piegādā neatbilstošu produkciju. Par neatbilstošu šai Līgumā tiek uzskatīta Tehniskajam-finanšu piedāvājumam (Līguma 1.pielikums) neatbilstoša produkcija, tās kvalitāte un iepakojums, produkcijas cena, vai pārtikas aprites neievērošana;
		3. **Piegādātājs** divas vai vairākas reizes nav ievērojis produkcijas glabāšanas, iesaiņojuma, transportēšanas vai Preces nodošanas – pieņemšanas prasības;
		4. ja **Piegādātājs** ir piegādājis Līguma noteikumiem neatbilstošu Preci un nav to apmainījis Līguma 3.5.apakšpunktā noteiktajā kārtībā vai nocenojis;
		5. pamatojoties uz finanšu līdzekļu nepiešķiršanu, sakarā ar ekonomisko situāciju valstī.
	5. **Piegādātājs** var vienpusēji lauzt šo Līgumu, paziņojot par to rakstiski **Pircējam** 30 (trīsdesmit) dienas iepriekš, ja tas kavē piegādātās produkcijas apmaksas termiņu vairāk par 10 (desmit) dienām.
	6. Izbeidzot Līgumu saskaņā ar Līguma 9.4.1. – 9.4.5.apakšpunktu Līgums uzskatāms par izbeigtu 6. (sestajā) dienā pēc **Pircēja** vai **Piegādātāja** paziņojuma par atkāpšanos (ierakstītā vēstule) izsūtīšanas dienas.
	7. Puses ir atbildīgas par līgumsaistību neizpildi atbilstoši LR Civillikumam.
	8. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.
2. **Strīdu izskatīšanas kārtība**
	1. Puses pieliks visa pūles, lai atrisinātu visus strīdus, kas izriet vai rodas saistībā ar šo Līgumu vai tā interpretāciju.
	2. Jebkuru strīdu Pušu starpā par jautājumiem, kas izriet no šā Līgumu un ko neizdodas atrisināt 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu strīda risinājumam, **Pircējs** un **Piegādātājs** ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
3. **Citi noteikumi**
	1. Par pasūtījuma pieņemšanu atbildīgās personas no **Pircēja** puses (Līguma 3.2. punkts) katrā piegādes vietā ir atbildīgas par:
		1. Pasūtījumu veikšanu atbilstoši šā Līguma noteikumiem;
		2. Pasūtījumu izpildes termiņu ievērošanu un kontroli;
		3. Pasūtījumu trūkumu novēršanas kontroli un koordinēšanu;
		4. Preču pieņemšanu un akta sastādīšanu atbilstoši šā Līguma noteikumiem;
		5. Informēšanu par problēmām Līguma izpildē.
	2. Līguma izpildei **Piegādātājs** nosaka šādu pārstāvi:

|  |
| --- |
| Piegādātāja pārstāvis:............................................................Tālrunis: ...............Fakss: ...................Mob. tālr. .................E-pasts: ...................................Adrese: .......................................................... |

* 1. **Piegādātājs** nosaka, ka tā pārstāvis ir atbildīgs par:
		1. Preču piegādes organizēšanu atbilstoši šā Līguma noteikumiem;
		2. Darbības koordinēšanu šā Līguma ietvaros;
		3. Rēķinu sagatavošanu;
		4. Pasūtījumu izpildes termiņu ievērošanu un kontroli;
		5. Pasūtījumu trūkumu novēršanas kontroli un koordinēšanu;
		6. Risinājumu rašanu Līguma izpildes problēmu novēršanai.
	2. Lai nodrošinātu šajā Līgumā noteikto saistību pilnīgu izpildi, šajā Līgumā noteiktos pienākumus Puses var pilnvarot veikt darbiniekus, kas nav norādīti šajā Līgumā, katrā attiecīgajā gadījumā rakstiski informējot otru Pusi.
	3. Ja kāds no šā Līguma noteikumiem zaudē juridisku spēku, tad tas neietekmē pārējo šā Līguma noteikumu spēkā esamību.
	4. Pusēm ir jāinformē vienai otra 1 (vienas) nedēļas laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.
	5. Puses apņemas neizpaust trešajām personām konfidenciālo informāciju, kas tām kļuvusi zināma, pildot šā Līguma noteikumus, bez abpusējas saskaņošanas.
	6. Līgums sastādīts latviešu valodā 2 (divos) oriģinālos eksemplāros, un abi eksemplāri ir ar vienādu juridisko spēku. Viens no Līguma eksemplāriem atrodas pie **Pircēja**, bet otrs – pie **Piegādātāja**.
	7. Iepirkuma „Pārtikas produktu piegāde Daugavpils pilsētas pašvaldības iestādēm” (iepirkuma identifikācijas Nr. DPD 2016/30) nolikums, **Piegādātāja** piedāvājums ir Pusēm saistošs šā Līguma izpildē.
	8. Līguma pielikumi ir šā Līguma neatņemamas sastāvdaļas.

**12. Pušu rekvizīti**

|  |  |
| --- | --- |
| **Pircējs:** | **Piegādātājs:** |
|  |  |

**Līguma 1.pielikums**

**BANKAS VAI APDROŠINĀŠANAS SABIEDRĪBAS NEATSAUCAMA GALVOJUMA PAR PRETENDENTA LĪGUMSAISTĪBU IZPILDI PARAUGS**

Ievērojot to, ka \_\_\_\_\_, kas reģistrēts Latvijas Republikas Uzņēmumu reģistrā ar vienoto reģistrācijas Nr. \_\_\_\_\_, juridiskā adrese – Latvijas Republika, LV-\_\_\_\_\_\_, \_\_\_\_\_ (te un turpmāk saukts *Piegādātājs*), un \_\_\_\_\_\_, kas reģistrēts Latvijas Republikas Uzņēmumu reģistrā ar vienoto reģistrācijas Nr. \_\_\_\_\_\_, juridiskā adrese – Latvijas Republika, LV-\_\_\_\_\_\_\_\_\_\_­­, \_\_\_\_\_\_ (te un turpmāk saukts *Pircējs* (**Daugavpils pensionāru sociālās apkalpošanas teritoriālais centrs vai Daugavpils Vienības pamatskola vai Daugavpils pilsētas dome**), 20\_\_. \_\_\_\_\_\_\_\_\_ ir noslēguši līgumu Nr. \_\_\_\_ (te un turpmāk saukts *Līgums*), saskaņā ar kuru *Piegādātājs* ir uzņēmies veikt \_\_\_\_\_\_ (te un turpmāk saukts *piegādes*),

ievērojot to, ka *Līgumā* ir noteikts, ka *Līguma Piegādātājam* ir jāiesniedz *bankas* garantija par līgumsaistību izpildi,

mēs [bankas vai apdrošināšanas sabiedrības nosaukums], vienotais reģistrācijas Nr. \_\_\_\_\_, juridiskā adrese \_\_\_\_\_\_\_ (te un turpmāk saukta *Banka/Apdrošināšanas sabiedrība*), neatkarīgi no augstākminētā *Līguma* juridiskā spēka un atsakoties no jebkādām ierunu tiesībām, kas izriet no galvenā parāda, apņemamies maksāt *Pircējam* ne vairāk kā summu **EUR** \_\_\_\_\_ (\_\_\_\_\_\_\_), saņemot *Pircēja* pirmo rakstisko pieprasījumu un rakstisku apgalvojumu, ka *Piegādātājs* nav izpildījis *Līguma* saistības vai atsakās no līguma izpildes pirms līguma termiņa beigām.

Šī garantija ir spēkā līdz \_\_\_\_\_. gada \_\_\_. \_\_\_\_\_\_\_\_\_\_ (ieskaitot) [norādīt līguma darbības termiņu saskaņā ar līguma noteikumiem], neievērojot to, vai garantijas oriģināls tiek nosūtīts atpakaļ *Bankai/Apdrošināšanas sabiedrībai* vai ne.

*Banka/Apdrošināšanas sabiedrība* anulēs garantiju pirms garantijā noteiktā termiņa beigām, ja *Pircējs* atgriezīs *Bankai/Apdrošināšanas sabiedrībai* savu garantijas oriģinālu un iesniegs *Bankai/Apdrošināšanas sabiedrībai* lūgumu anulēt garantiju.

Jebkura prasība sakarā ar šo garantiju jāiesniedz [bankas vai apdrošināšanas sabiedrības nosaukums], juridiskā adrese \_\_\_\_\_\_\_\_\_\_\_, ne vēlāk kā augšminētajā datumā.

Summas, kas samaksātas saskaņā ar šo garantiju, samazina kopējo garantijas apjomu.

Šī garantija ir sastādīta divos oriģinālos eksemplāros, no kuriem *Pircējs* un *Banka/Apdrošināšanas sabiedrība* saņem pa vienam.

*/sastādīšanas vieta/,* \_\_\_\_\_\_\_. gada \_\_\_\_. \_\_\_\_\_\_\_\_\_\_\_\_

[bankas vai apdrošināšanas sabiedrības nosaukums] vārdā:

\* Pretendents var iesniegt galvojumu pēc savas bankas vai apdrošināšanas sabiedrības apstiprinātas formas. Bankas vai apdrošināšanas sabiedrības izsniegtajā galvojumā jābūt norādītām visām svarīgajām galvojuma sastāvdaļām, kas norādītas šajā formā.

1. Pieteikums ir jāaizpilda drukātiem burtiem. [↑](#footnote-ref-2)
2. Pieteikums ir jāparaksta Pretendenta vadītājam vai viņa pilnvarotai personai (šādā gadījumā obligāti jāpievieno pilnvara. [↑](#footnote-ref-3)